Ateneu Santfeliuenc

Portrait of Jaco "La música de Jaco Pastorius" · Concert ContraBaix
2026-05-15 20:30 - 21:30 (Europe/Paris) | Sala d’Actes de l’Ateneu, Carrer de l'Ateneu, 25, 1r, Sant Feliu de Llobregat, Barcelona, 08980, Spain
Jaco Pastorius va transformar per sempre el paper del baix elèctric. La seva manera de tocar el va elevar a la categoria d’instrument melòdic, harmònic i rítmic alhora, obrint un univers de possibilitats que, encara avui, continua inspirant músics d’arreu del món.
En aquest projecte, Martín Laportilla, Martín Leiton i Tito Bonacera — tres veus singulars del baix elèctric— comparteixen escenari per revisitar composicions emblemàtiques de Pastorius i explorar el seu llegat des d’una perspectiva contemporània.
El concert es concep com un recorregut en què cada baixista assumeix el protagonisme en diferents moments, interpretant repertori en format solista juntament amb el trio base format per Lluc Casares (saxo), Antonio Mazzei (piano) i David Xirgu (bateria). La música transita així per diverses configuracions, alternant intimitat, risc creatiu i energia col·lectiva, fins a desembocar en un passatge singular en què els tres baixistes dialoguen simultàniament sobre l’escenari.
Més que una recreació, la proposta aspira a mantenir viu l’esperit innovador de Jaco: el seu lirisme, el seu groove inconfusible i la seva audàcia musical. Una trobada en què el baix elèctric desplega tota la seva expressivitat en diàleg amb músics de primer nivell.
Martín Laportilla: baix elèctric
Martín Leiton: baix elèctric
Tito Bonacera: baix elèctric
Lluc Casares: saxo
Antonio Mazzei: teclats
David Xirgu: bateria
Entrades a la venda al web i a la secretaria de l’Ateneu
18 € general · 15 € anticipada · 10 € socis/es Ateneu · Menors de 12 anys gratuït
Aforament limitat
COMPRAR ENTRADES

Kursaz + Baya Baye · Cicle Atensa't 2026
2026-05-22 21:00 - 23:59
Tercer concert de la cinquena edició Cicle Atensa’t. Una aposta de l’Ateneu Santfeliuenc per atraure públic jove a l’entitat.
Divendres 27 de març – Mar Pujol + Carpa Negra
Divendres 10 d’abril – Joia + Bons Nois + Roko Banana
Divendres 22 de maig – Kursaz + Baya Baye
Obertura portes 20:45h
Inici concert 21h
—————————————————–
Baya Baye és un artista nascut a Montgat, l’any 1998. Ja fa més de 10 anys que escriu música urbana i alguns dels seus temes han sigut èxits de l’underground català (La Mare Kem Va Parir, Macarrisme Català…).
La seva música és agressiva i les seves lletres es caracteritzen per ser punyents i directes. Actitud punk barrejada amb elements de la cultura catalana i charnega. Contra tot i contra tothom, això és Baya Baye

Després de 3 anys en la recerca d’una identitat, Kursaz es consolida amb la presentació del seu àlbum debut “ARS” compost per ell mateix i coproduït amb @guilleem.sumalla, trobant un so propi i una línia artística que el defineix.
Després de mantenir-se apartat dels escenaris durant gairebé dos anys, torna amb una proposta renovada que no deixarà indiferent a ningú.
Entrades:
8€ socis/es de l’Ateneu
10€ anticipada general
12€ taquilla
Venda d’entrades al web de l’Ateneu a través d’Entrapolis.com i a la secretaria de l’Ateneu.
COMPRAR ENTRADES
